১৯ কোটি বাঙালী মুসলিমের চেতনায় পুষ্টির প্রয়োজনটি বিশাল। অথচ আজ থেকে মাত্র ৬০ বা ৭০ বছর আগে বাংলা ভাষায় পবিত্র কোরআনের একখানি তর্জমা বা তাফসির গ্রন্থও প্রকাশিত হয়নি।প্রকাশিত হয়নি কোন পরিপূর্ণ হাদীস গ্রন্থ।রচিত হয়নি নবীচরিত,ইসলামের দর্শন ও ইতিহাস বিষয়ক কোন নির্ভরযোগ্য বই। রচিত হয়নি আরবি,ফার্সি বা উর্দু ভাষা শিক্ষার কোন অভিধান। যা হয়েছে তা তর্জমা। মৌলিক বই লেখার সামর্থ ক’জনের? আজ থেকে হাজার বছর আগে আরবি ও ফারসী ভাষা যে মানে পৌছেছিল বাংলা ভাষা আজও সে মানে পৌঁছতে পারেনি।ভাষার এ ব্যর্থতাই বলে দেয় আগামী প্রজন্ম কোন দিকে যাবে। বাংলাদেশের সবচেয়ে ব্যর্থ খাতটি কৃষি,ব্যবসা-বাণিজ্য বা শিল্প-কলকারখানা নয়।বরং সেটি শিক্ষা ও বুদ্ধিবৃত্তির খাত। ফলে স্কুল-কলেজ,বিশ্ববিদ্যালয় ও মাদ্রাসার সংখ্যা বাড়লেও দেশবাসীর সুশিক্ষা বাড়েনি।এমন ব্যর্থতার কারণ,বাঙালী মুসলিম গায়ে-গতরে খাটলেও বুদ্ধিবৃত্তির ময়দানে সময়,শ্রম ও অর্থের বিনিয়োগ তেমন করেনি।অথচ সন্তান জন্মদানের পর পিতামাতার বড় দায়িত্বটি শুধু খাদ্য জোগানো নয়,শিক্ষা জোগানোও।পশু থেকে এখানেই মানুষের পার্থক্য।পশু শুধু খাদ্য জোগায়। কিন্তু মানুষকে খাদ্যের পাশাপাশি জ্ঞানও জোগাতে হয়।উন্নত দেশে তাই শুধু ফসলের আবাদই বাড়ে না¸বিপুল ফসল ফলে বুদ্ধিবৃত্তির ময়দানেও। বাংলাদেশের ১৬ কোটি মানুষ পাট-মাছ-চা রফ্তানি করে যা আয় করে ইংল্যান্ডের সাড়ে ৫ কোটি মানুষ তার চেয়ে বেশী আয় করে বই বিক্রি করে।একটি জনগোষ্ঠির আসল পরাজয়টি তো ঘটে বুদ্ধিবৃত্তির ময়দানে।বাংলাদেশের ক্ষেত্রে এ পরাজয়টি বিশাল। এমন একটি পরাজিত ভূমি দখলে শত্রুশক্তির কাছে অস্ত্রযুদ্ধ তখন অপ্রয়োজনীয় হয়ে পড়ে। সে কারণে বাংলাদেশ তো যুদ্ধ ছাড়াই শত্রুশক্তির হাতে অধিকৃত একটি দেশ।শত্রুর পক্ষে বরং যুদ্ধটি লড়ে দিচ্ছে মুসলিম নামধারি বিপুল সংখ্যক বিপথগামি সেক্যুলারিস্টরা।এ যুদ্ধটি যেমন কলমের,তেমনি অস্ত্রের।এককালে যারা ব্রিটিশ বাহিনীর সৈন্যরূপে ইরাক,ফিলিস্তিনে গিয়ে যুদ্ধ লড়ে মুসলিম ভূমি ব্রিটিশের হাতে তুলে দিয়েছিল তারাই এখন নিজভূমিকে শত্রুর হাতে তুলে দিচ্ছে। তাই শরিয়তি আইনের প্রতিষ্ঠা রুখতে,আলেম-উলামাদের লাশ ফেলতে,কোরআনের তাফসির বন্ধ করতে ও জিহাদ বিষয়ক বই বাজেয়াপ্ত করতে বিদেশী কাফের সৈনিকদের নামতে হচ্ছে না।